b"\n_START_ARTICLE_\nWilliam Adelin\n_START_SECTION_\nBakgrunn\n_START_PARAGRAPH_\nWilliam ble f\xc3\xb8dt i Winchester. Hans far Henrik I var den yngste s\xc3\xb8nnen til Vilhelm Erobreren, konge av England og hertug av Normandie, og Matilda av Flandern. Robert Curthose, Vilhelms eldste s\xc3\xb8nn arvet hertugd\xc3\xb8mmet Normandie mens Vilhelm Rufus, den andre s\xc3\xb8nnen, arvet England. I 1100 ble Rufus myrdet og Henrik, som ikke hadde arvet noe land, grep og besatte den engelske tronen. I l\xc3\xb8pet av 1105 hadde han avsatt Robert Curthose som hertug av Normandie og fikk ham sperret inne i en festning i England hvor han d\xc3\xb8de mange \xc3\xa5r senere. Henrik hadde da forent de riker som hans far hadde r\xc3\xa5dd over._NEWLINE_Williams mor var Matilda (opprinnelig d\xc3\xb8pt for Edith), datter av Malcolm III av Skottland og Margaret av Skottland. Henrik hadde arrangert ekteskapet for \xc3\xa5 forsone hans angelsaksiske unders\xc3\xa5tter: Margaret var s\xc3\xb8nnedatter av den angelsaksiske kong Edmund II av England, ogs\xc3\xa5 kalt \xc2\xabJernside\xc2\xbb, og var grandniese av Edvard Bekjenneren. Som s\xc3\xa5dan representerte ekteskapet en forening av de nye normanniske herskerne av England og det gamle angelsaksiske dynastiet._NEWLINE_Selv om Henrik I hadde tallrike s\xc3\xb8nner og d\xc3\xb8tre utenfor ekteskap med en kjede kvinner f\xc3\xb8rte hans ekteskap med dronning Matilda kun til William og en eldre s\xc3\xb8ster, Maud (ogs\xc3\xa5 kalt for Matilda), senere keiserinne ved sitt f\xc3\xb8rste ekteskap med keiser Henrik V av Det tysk-romerske rike. Som s\xc3\xa5dan l\xc3\xa5 Henriks h\xc3\xa5p for sin etterf\xc3\xb8lger alene p\xc3\xa5 sin legitime s\xc3\xb8nn William. Han var, i henhold til samtidshistorikeren Henry av Huntingdon, \xc2\xaben prins s\xc3\xa5 forventhet\xc2\xbb at han synes \xc2\xabskjebnebestemt for \xc3\xa5 bli mat for b\xc3\xa5let\xc2\xbb.\n_START_SECTION_\nRex designatus\n_START_PARAGRAPH_\nI l\xc3\xb8pet av sitt liv ble William fremmet som hertug av Normandie, en tittel han mer i navnet enn i praksis. Disposisjon var blitt fremmet av Henrik I da han ble presset av Frankrikes konge til \xc3\xa5 gi sin hyllest som hertug av Normandie. Som konge i sin egen rett var Henrik uvillig til lyde og i 1115 tilb\xc3\xb8d han William \xc3\xa5 gj\xc3\xb8re dette istedenfor seg. Tilbudet ble til slutt akseptert og i 1120. Av den grunn blir William noen gang regnet som hertug av Normandie, enten som William III eller William IV ettersom hans fetter William Clito stundom ogs\xc3\xa5 blir regnet som hertug av Normandie. William mottok, som arving av tronen, hyllest og vasallplikt fra baronene i Normandie i 1115 og fra baronene i England i mars 1116._NEWLINE_Williams mor dronning Edith tjente vanligvis som Henriks regent i England mens var utenlands i Normandie. Etter hennes d\xc3\xb8d i 1118 var William gammel nok til tjenestegj\xc3\xb8re i hennes sted. Han ble n\xc3\xa6rt r\xc3\xa5det av kongens administratorer som Roger av Salisbury. I l\xc3\xb8pet av det siste \xc3\xa5ret eller s\xc3\xa5 av hans liv ble han noen ganger referert til som \xc2\xabrex designatus\xc2\xbb (\xc2\xabutpekt konge\xc2\xbb)._NEWLINE_I l\xc3\xb8pet av sitt lange regime m\xc3\xb8tte Henrik I flere utbrudd av fiendtligheter p\xc3\xa5 grunn av allianser av rivaliserende regioner til noen av hans naboer. For \xc3\xa5 sikre lojaliteten til Anjou, en lang tids rival av Normandie, fikk Henrik I forlovet William til Matilda av Anjou, den eldste datteren til Fulko av Jerusalem, greve av Anjou, i februar 1113 i n\xc3\xa6rheten av Alen\xc3\xa7on. Ekteskapet ble inng\xc3\xa5tt i juni 1119 i Lisieux.\n_START_SECTION_\nDen store katastrofen\n_START_PARAGRAPH_\nWilliam d\xc3\xb8de i tragedien med Det hvite skipet den 25. november 1120. _NEWLINE_Prinsen og hans f\xc3\xb8lge var i ferd med \xc3\xa5 krysset Den engelske kanalen fra Barfleur i et nytt skip som ble kalt for Det hvite skip, det raskeste og mest moderne skipet i den kongelige fl\xc3\xa5ten. William og hans f\xc3\xb8lge hadde festet og drukket ved kysten til etter at det var blitt m\xc3\xb8rkt, tillitsfulle til at et hurtig skip og stille sj\xc3\xb8 ikke ville ha noen effekt p\xc3\xa5 forsinkelsen. F\xc3\xb8lgelig var det midt p\xc3\xa5 natten da den berusede rormann styrte skipet rett i et undervannsskj\xc3\xa6r i fjorden. Mannskapet og passasjerende var ikke i stand til \xc3\xa5 holde skipet p\xc3\xa5 berget eller fra \xc3\xa5 forhindre skipet i \xc3\xa5 bli fylte med vann. Likevel klarte William og flere av hans venner \xc3\xa5 f\xc3\xa5 satt ut en livb\xc3\xa5t. _NEWLINE_I siste minutt dro William tilbake for \xc3\xa5 redde sin halvs\xc3\xb8ster, grevinne av Perche, da desperate passasjerer kastet seg i den lille livb\xc3\xa5ten, og if\xc3\xb8lge William av Malmesbury, \xc2\xaboverfylt av de utallige som hoppet i den, kantret og sank og begravde alle uten forskjell i dypet\xc2\xbb._NEWLINE_I sin omtale av katastrofen skrev Henry av Huntingdon at William \xc2\xabistedenfor \xc3\xa5 b\xc3\xa6re sin broderte kappe... fl\xc3\xb8t naken i b\xc3\xb8lgene, og istedenfor \xc3\xa5 stige opp til en h\xc3\xb8yreist trone... fant sin grav p\xc3\xa5 bunnen av sj\xc3\xb8en\xc2\xbb._NEWLINE_William ble 17 \xc3\xa5r gammel._NEWLINE_Williams hustru var p\xc3\xa5 et annet skip da Det hvite skip forliste, og overlevde ham for \xc3\xa5 bli en nonne og til slutt abbedisse av Fontevrault._NEWLINE_Andre som omkom var William og Richard, to illegitime s\xc3\xb8nner av Henrik, og hans datter utenfor ekteksap hertuginnen av Chester, og Lucia-Mahaut av Blois, kongens niese. Andre omkomne var blant annet Richard d'Avranches, 2. jarl av Chester, og hans bror Otheur; Geoffrey Ridel; Walter av Everci; Geoffrey, Archdeacon av Hereford; hertuginnen av Perche, og mange andre. Ulykken var middelalderens \xc2\xab\xc2\xabTitanic\xc2\xbb\xc2\xbb, og den eneste som overlevde var en slakter fra Rouen som var godt nok kledd til overleve kulden.\n_START_SECTION_\nEtterm\xc3\xa6le og f\xc3\xb8lger\n_START_PARAGRAPH_\nWilliams plutselige d\xc3\xb8d ruinerte hans far h\xc3\xa5p og politikk. Selv om han selv inngikk et hastig andre ekteskap til Adeliza av Louvain f\xc3\xb8rte det nye ekteskapet ikke til en ny arving. Uten en \xc3\xa5penbar mannlig arving m\xc3\xa5tte kongen ta et valg. Det opplagte valget var William Clito, s\xc3\xb8nn av Henriks eldre bror, men var ikke favorisert av kongen. Henrik hadde rikelighet med andre nev\xc3\xb8er og illegitime barn, av disse favoriserte han spesielt Stefan av Blois og sin illegitime s\xc3\xb8nn Robert av Gloucester, men av ulike grunner ble ingen av disse valgt. Isteden utstedte Henrik sin datter Matilda, enkekeiserinne av det tysk-romerske rike, som sin arving. Han fikk giftet henne til William Adelins svoger, Geoffrey V, greve av Anjou, og tvang sine baroner til sverge \xc3\xa5 s\xc3\xb8rge for hennes rett, men da han d\xc3\xb8de gikk baronene tilbake p\xc3\xa5 sitt l\xc3\xb8fte under begrunnelsen av at de var blitt avgitt under tvang. Isteden valgte de Henriks nev\xc3\xb8 Stefan av Blois. Da Matilda ikke aksepterte at hun mistet sin farsarv gikk England inn i en bitter borgerkrig, karakterisert som det engelske kaos under Stefan."